2. ลักษณะการประกอบธุรกิจ

2.1 ประวัติและความเป็นมา

บริษัท ชิน คอร์ปอเรชั่น จำกัด (มหาชน) (“บริษัทฯ” หรือ “SHIN”)
จดทะเบียนเป็นบริษัทจำกัดในนาม บริษัท ชินวัตรคอมพิวเตอร์ เซอร์วิส แอนด์ อินเวสเมนท์ จำกัด
เมื่อวันที่ 21 มิถุนายน 2526 มีทุนจดทะเบียนเริ่มแรก 10 ล้านบาท โดยมี พ.ต.ท.ดร.ทักษิณ
ชินวัตร และนางพจมาน ชินวัตร เป็นผู้เริ่มจัดตั้ง วัตถุประสงค์เริ่มแรกในการจัดตั้งบริษัทฯ คือ
ประกอบธุรกิจหลักประเภทจำหน่ายและบริการ ให้เช่า
รวมทั้งรับจ้างบำรุงรักษาระบบคอมพิวเตอร์ขนาดกลางและขนาดใหญ่
ต่อมาได้ดำเนินธุรกิจสื่อสารโทรคมนาคม ในปัจจุบัน
ประกอบธุรกิจการลงทุนโดยเข้าไปถือหุ้นและบริหารงานในบริษัทที่เข้าไปลงทุนซึ่งดำเนินธุรกิจด้านต่างๆ
ได้แก่ ธุรกิจสื่อสารโทรคมนาคม ธุรกิจดาวเทียมและต่างประเทศ ธุรกิจสื่อและโฆษณา ธุรกิจ
E-Business ธุรกิจสายการบินราคาประหยัด และธุรกิจสินเชื่อผู้บริโภค

ปัจจุบันบริษัทฯ มีผู้ถือหุ้นรายใหญ่ คือ บริษัท ซีด้าร์ โฮลดิ้ง จำกัด และบริษัท แอสเพน โฮลดิ้ง
จำกัด ซึ่งเป็นบริษัทในกลุ่ม Temasek โดยมีรายละเอียด ดังนี้

[]

การเปลี่ยนแปลงที่สำคัญในปีที่ผ่านมา

ปี 2548 เป็นปีที่ธุรกิจใหม่ที่บริษัทฯ ลงทุนร่วมกับพันธมิตรทางธุรกิจที่มีความชำนาญ คือ
ธุรกิจสายการบินราคาประหยัด และธุรกิจการให้สินเชื่อเพื่อผู้บริโภค ได้เปิดดำเนินการอย่างเต็มที่
0มีการเติบโตของธุรกิจและฐานลูกค้าอย่างโดดเด่น

-   ธุรกิจสายการบินราคาประหยัด ดำเนินการโดยบริษัท ไทยแอร์เอเชีย จำกัด (TAA)
    เพิ่มขยายการให้บริการ โดยเพิ่มจำนวนเครื่องบินให้บริการในปี 2548 เป็น 8 ลำ
    เพื่อเพิ่มจำนวนเที่ยวบินให้บริการ
    รวมทั้งเปิดเส้นทางการให้บริการเพิ่มทั้งเส้นทางในประเทศและต่างประเทศเป็น 7
    เส้นทางและ 8 เส้นทางตามลำดับ ซึ่งในปี 2548 TAA สามารถให้บริการผู้โดยสารกว่า 1.8
    ล้านคน

-   ธุรกิจการให้สินเชื่อเพื่อผู้บริโภค ดำเนินการโดยบริษัท แคปปิตอล โอเค จำกัด (OK)
    มีฐานลูกค้าที่ขยายตัวอย่างมากจากประมาณ 1 แสนรายในสิ้นปี 2547 เป็นประมาณ 815,000
    ราย ด้วยขนาดสินเชื่อรวมกว่า 11,200 ล้านบาท และเพื่อรองรับการขยายตัวของธุรกิจ OK
    ได้เพิ่มทุนจดทะเบียนอีก 1,200 ล้านบาทเป็น 2,200 ล้านบาท

  นอกจากจะดำเนินธุรกิจการให้สินเชื่อเพื่อผู้บริโภคแล้ว OK
  ยังมีการขยายธุรกิจไปยังธุรกิจบัตรเงินสดอิเล็กทรอนิกส์เพื่อชำระค่าสินค้า
  และบริการภายในประเทศ โดยจัดตั้งบริษัทใหม่ คือ บริษัท เพย์เมนท์ โซลูชั่น จำกัด (PS)
  ด้วยทุนจดทะเบียน 200 ล้านบาทในดือนมกราคม 2548

-   ธุรกิจสื่อสารโทรคมนาคมไร้สาย ในส่วนของการให้บริการโทรศัพท์เคลื่อนที่
    ยอดผู้ใช้บริการของ ADVANC ยังคงเติบโตอย่างต่อเนื่อง โดย ณ สิ้นปี 2548
    มียอดผู้ใช้บริการในระบบรวม 16.4 ล้านราย เพิ่มขึ้น 1.2 ล้านรายจากสิ้นปี 2547
    จากการที่เอไอเอส โมบายไลฟ์ ได้นำเสนอบริการเสริมรูปแบบใหม่ๆ
    เพิ่มเติมที่เข้าถึงได้ง่ายรวมทั้งอำนวยความสะดวกในการใช้ชีวิตประจำวันของลูกค้า
    ในรูปแบบบริการเสริมแบบเสียงและแบบข้อมูล (Voice and Non-Voice VAS)

  นอกจากบริการเสริมในรูปแบบใหม่แล้ว ในปี 2548 ADVANC ยังสร้างประวัติศาสตร์หน้าใหม่
  โดยเปิดให้บริการในลักษณะของรูปแบบใหม่แห่งการจับจ่ายด้วยโทรศัพท์เคลื่อนที่ โดยลงทุนร่วมกับ
  บริษัท เอ็นทีที โดโคโม อินคอร์ปอเรชั่น (เอ็นทีที โดโคโม) บริษัทสื่อสารยักษ์ใหญ่จากญี่ปุ่น เปิด
  บริษัท แอดวานซ์ เอ็มเปย์ จำกัด (AMP) ด้วยสัดส่วนการถือหุ้นของ ADVANC ร้อยละ 70 และ
  เอ็นทีที โดโคโมร้อยละ 30 โดยมีทุนจดทะเบียน 300 ล้านบาท
  ซึ่งเป็นการนำศักยภาพความเข้มแข็งด้านเทคโนโลยีของ 2
  ผู้นำสื่อสารไร้สายมาประยุกต์และเชื่อมโยงเข้ากับรูปแบบการใช้จ่ายของผู้บริโภค
  เพื่อสร้างความหลากหลายและอำนวยความสะดวกในการใช้จ่ายของผู้บริโภคได้ทุกที่ ทุกเวลา

  นอกจากนี้ ยังเปิดบริการใหม่ “บัดดี้บรอดแบรนด์” ภายใต้ความร่วมมือระหว่าง ADVANC, บริษัท
  แอดวานซ์ ดาต้าเน็ทเวอร์ค คอมมิวนิเคชั่นส์ จำกัด (ADC) และ บริษัท ทีโอที จำกัด (มหาชน)
  (TOT) นำเทคโนโลยี บรอดแบรนด์ หรือการส่งผ่านข้อมูลความเร็วสูงมาใช้ โดย
  “บัดดี้บรอดแบนด์” เป็นการนำจุดแข็งด้านเครือข่ายของทีโอทีที่ครอบคลุมทั่วประเทศ
  ผสานเข้ากับเทคโนโลยี ประสบการณ์ด้านบริการ ช่องทางการจัดจำหน่าย และระบบเติมเงินของ
  ADVANC เพื่อให้บริการแบบ 3 in 1 ซึ่งเป็นลักษณะของมัลติมีเดีย หรือที่เรียกกันว่า “ทริปเปิล
  เพลย์” โดยผู้บริโภคสามารถเล่นอินเตอร์เน็ตความเร็วสูง ดูทีวี
  และใช้โทรศัพท์พื้นฐานได้ในเวลาเดียวกัน
  ซึ่งเป็นรูปแบบอินเตอร์แอกทิฟทีวีเป็นครั้งแรกในประเทศ

-   ธุรกิจดาวเทียมและต่างประเทศ ในปี 2548 SATTEL
    ได้เสนอขายหุ้นสามัญเพิ่มทุนต่อประชาชนทั่วไปจำนวน 208 ล้านหุ้นในราคาหุ้นละ 15.30 บาท
    รวมประมาณ 3,182 ล้านบาท เพื่อขยายธุรกิจการให้บริการไอพีสตาร์
    รวมทั้งปรับโครงสร้างเงินทุนให้แข็งแกร่ง

  ในเดือน สิงหาคม 2548 ดาวเทียมไทยคม 4 (ไอพีสตาร์)
  ถูกส่งขึ้นสู่วงโคจรในอวกาศเป็นที่เรียบร้อย และผ่านการทดสอบดาวเทียม ณ วงโคจรค้างฟ้า
  (In-orbit test) ในเดือนตุลาคม ทำให้พร้อมให้บริการแก่ผู้ใช้บริการอย่างเต็มรูปแบบ
  โดยในส่วนของประเทศไทยมี TOT เป็นผู้ให้บริการหลักแต่เพียงผู้เดียวอย่างเป็นทางการ
  (National Service Operator – NSO)

  เพื่อรองรับการขยายตัวของธุรกิจ SATTEL มีแผนที่จะสร้างดาวเทียมไทยคม 5
  ด้วยมูลค่าของการลงทุนประมาณ 100 ล้านเหรียญสหรัฐฯ โดยดาวเทียมไทยคม 5
  เป็นดาวเทียมที่มีขนาดใหญ่มีจำนวนช่องสัญญาณรวมทั้งสิ้น 38 ช่องสัญญาณ ซึ่งแบ่งเป็นช่องสัญญาณ
  Ku-band 14 ช่องสัญญาณ ประกอบด้วย Thailand beam และ Steerable beam และ
  C-band 24 ช่องสัญญาณ ประกอบด้วย Regional beam และ Global beam
  โดยมีอายุการใช้งานขั้นต่ำ 12 ปี ทั้งนี้คาดว่าโครงการดาวเทียมไทยคม 5
  จะพร้อมส่งประมาณไตรมาสที่ 2 ของปี 2549

-   ธุรกิจอินเตอร์เน็ต ในเดือนมิถุนายน 2548 บริษัท ซีเอส ล็อกซอินโฟ จํากัด (มหาชน)
    (CSL) ผูใหบริการอินเตอรเน็ตในชื่อ ซีเอส ล็อกซอินโฟ (CS LoxInfo)
    เข้าทำการซื้อหุ้นบริษัท เทเลอินโฟ มีเดีย จำกัด (TMC) ที่เหลือทั้งหมดจาก TOT จำนวน
    25.51 ล้านหุ้น คิดเป็นสัดส่วนร้อยละ 36.75 ของทุนชำระแล้วของ TMC มูลค่ารวม 637.73
    ล้านบาท โดยมีเงื่อนไขการชำระราคา คือ ชำระงวดแรก ราคา 20 บาทต่อหุ้น รวม
    510.19 ล้านบาท และ ชำระงวดที่สอง ราคา 5 บาทต่อหุ้น รวม 127.55 ล้านบาท
    ในกรณีที่รายได้รวมของ TMC ปี 2549 และ ปี 2550 รวมกันเท่ากับหรือมากกว่า 2,000
    ล้านบาท โดยภายหลังการเข้าซื้อหุ้นดังกล่าวทำให้ CSL ถือหุ้นทั้งหมดใน TMC
    ซึ่งจะช่วยเพิ่มความคล่องตัวในการบริหารงาน
    รวมทั้งเสริมสร้างรายได้และกระจายแหล่งรายได้ในอนาคต
    รวมทั้งสนับสนุนการขยายตัวสู่ธุรกิจ e-commerce จากฐานลูกค้า SME ของ TMC ที่มีอยู่

-   ธุรกิจสื่อและโฆษณา ITV
    ให้ความสนใจรุกเข้าสู่ธุรกิจผลิตเนื้อหาและสื่อโฆษณาบนโทรศัพท์เคลื่อนที่
    เนื่องจากเห็นว่าโทรศัพท์เคลื่อนที่เป็นตลาดที่มีศักยภาพในทำธุรกรรมทางการตลาดที่เข้าถึงผู้บริโภคได้ใกล้ชิดมากที่สุด
    ประกอบกับเทคโนโลยีเกี่ยวกับคอมพิวเตอร์ โทรทัศน์ และโทรศัพท์มือถือ
    ในปัจจุบันและอนาคตจะมีการผสมผสานกันมากขึ้น (Technology Convergence)
    โดยในเดือนธันวาคม
    ได้ร่วมกับพันธมิตรที่ประสบความสำเร็จในการดำเนินธุรกิจนี้ในประเทศญี่ปุ่น คือ CA Mobile
    Ltd. และ Mitsui & Co., Ltd. จัดตั้ง บริษัท มีเดีย คอนเน็คซ์ จำกัด (MC)
    ด้วยทุนจดทะเบียน 50 ล้านบาท และมีสัดส่วนการถือหุ้นร้อยละ 60, 25 และ 15 ตามลำดับ
    และคาดว่าจะเริ่มให้บริการได้ตั้งแต่ไตรมาส 2 ปี 2549 เป็นต้นไป

    2.2 ภาพรวมการประกอบธุรกิจของบริษัทฯ บริษัทย่อย และบริษัทร่วม

บริษัทฯ ประกอบธุรกิจโดยเข้าไปถือหุ้นและบริหารงานในบริษัทที่ดำเนินธุรกิจด้านต่างๆ
ซึ่งสามารถจำแนกได้เป็นสายธุรกิจ ดังนี้

(1) สายธุรกิจสื่อสารโทรคมนาคมไร้สาย: ประกอบด้วยบริษัทที่สำคัญ คือ บมจ. แอดวานซ์ อินโฟร์ เซอร์วิส (ADVANC) บจ. ดิจิตอล โฟน (DPC) บจ. แอดวานซ์ ดาต้าเน็ทเวอร์ค คอมมิวนิเคชั่นส์ (ADC) บจ. ดาต้า เน็ทเวอร์ค โซลูชั่นส์ จำกัด (DNS) และ บจ. แอดวานซ์ คอนแทค เซ็นเตอร์ (ACC) บจ. ดาต้า ลายไทย (DLT) บจ. แอดวานซ์ เอ็มเปย์ (AMP) บจ. แอดวานซ์ เมจิกการ์ด (AMC) บจ. เอไอเอสไวร์เลส คอมมิวนิเคชั่น เน็ทเวอร์ค (ACN) บจ. เอไอเอสไวร์ เน็ทเวอร์ค (AWN) และ บจ. เอไอเอส อินเตอร์เนชั่นแนล เน็ทเวอร์ค (AIN) ซึ่งประกอบธุรกิจการให้บริการโทรศัพท์เคลื่อนที่ระบบดิจิตอล GSM และ GSM 1800 การสื่อสารข้อมูลผ่านสายโทรศัพท์ (On Line Data Communication) และธุรกิจที่เกี่ยวข้อง 

(2) สายธุรกิจดาวเทียมและธุรกิจต่างประเทศ: ประกอบด้วยบริษัทที่สำคัญ คือ บมจ. ชินแซทเทลไลท์ (SATTEL) บมจ. ซีเอส ล็อกซอินโฟ (CSL) บจ. ชิน บรอดแบนด์ อินเตอร์เน็ต (ประเทศไทย) (SBI) บจ. ลาว เทเลคอมมิวนิเคชั่นส์ (LTC) บจ. กัมพูชา ชินวัตร (CAMSHIN) บจ. เทเลอินโฟ มีเดีย (TMC) บจ. ไอพีสตาร์ (iPSTAR) บจ. ไอพีสตาร์ ออสเตรเลีย (IPA) บจ. ไอพีสตาร์ นิวซีแลนด์ (IPN) บจ. สตาร์นิวเคลียส (STAR) และ บจ. ไอพีสตาร์ อินเตอร์เนชั่นแนล (IPI) โดยประกอบธุรกิจหลักในการให้เช่าช่องสัญญาณดาวเทียม (Transponder) อินเตอร์เน็ต จัดพิมพ์และเผยแพร่สมุดโทรศัพท์ รวมถึงการให้บริการค้นหาเลขหมายโทรศัพท์ผ่านทางอินเตอร์เน็ต และธุรกิจที่เกี่ยวข้องอื่นๆ พร้อมกันนี้ยังดำเนินธุรกิจการสื่อสารโทรคมนาคมในต่างประเทศ เช่น ประเทศลาวและประเทศกัมพูชา 

(3) สายธุรกิจสื่อและโฆษณา: ประกอบด้วย บมจ. ไอทีวี (ITV) บจ. อาร์ตแวร์มีเดีย (ARTWARE) และ บจ. มีเดีย คอนเน็ค (MC) ดำเนินกิจการเป็นผู้ดำเนินการสถานีวิทยุโทรทัศน์ระบบ UHF และ บจ. เอสซี แมทช์บอกซ์ (SMB) ซึ่งประกอบธุรกิจโฆษณา

(4) สายธุรกิจ E-Business: ประกอบด้วย บจ. เอดี เวนเจอร์ (ADV) บจ. ชินนี่ดอทคอม (SHINEE) และบจ. อาร์ค ไซเบอร์ (Arc) ดำเนินธุรกิจอินเตอร์เน็ตครบวงจร เช่น การบริการเชื่อมต่อเข้าสู่ระบบอินเตอร์เน็ต บริการโฮสติ้ง และอื่นๆ ที่เกี่ยวข้อง 

(5) สายธุรกิจสายการบินราคาประหยัด: ประกอบด้วย บจ. เอเชีย เอวิเอชั่น (AA) * บจ. ไทยแอร์เอเชีย (TAA) และ บจ. ไทยครันท์ไทม์ (TCT) ซึ่งประกอบธุรกิจสายการบินราคาประหยัด โดยเริ่มเปิดให้บริการในเดือนกุมภาพันธ์ 2547

(6) สายธุรกิจสินเชื่อผู้บริโภค: ประกอบด้วย บจ. แคปปิตอล โอเค (OK) บจ. เพย์เม้นท์ โซลูชั่น (PS) บจ. โปรเฟสชั่นแนล คอลเลคชั่น (PC) ซึ่งประกอบธุรกิจสินเชื่อผู้บริโภค โดยเริ่มเปิดให้บริการในไตรมาสที่ 3 ในปี 2547 

ปัจจุบัน กลุ่มบริษัทฯ ประกอบไปด้วยบริษัทจดทะเบียนในตลาดหลักทรัพย์แห่งประเทศไทย จำนวน 5
บริษัท คือ

* จัดตั้งบริษัทต่อกระทรวงพาณิชย์เมื่อวันที่ 14 กุมภาพันธ์ 2549

1.  SHIN ซึ่งดำเนินธุรกิจการเข้าลงทุนและเข้าไปบริหารงาน

2.  ADVANC ซึ่งให้ดำเนินธุรกิจสื่อสารโทรคมนาคมไร้สาย ให้บริการโทรศัพท์เคลื่อนที่ระบบดิจิตอล
    GSM

3.  SATTEL ซึ่งดำเนินธุรกิจดาวเทียมและธุรกิจต่างประเทศให้บริการเช่าช่องสัญญาณดาวเทียม

4.  ITV ซึ่งประกอบธุรกิจสถานีวิทยุโทรทัศน์ระบบ UHF

5.  CSL ซึ่งประกอบธุรกิจเกี่ยวข้องกับอินเตอร์เน็ต

สรุปโครงสร้างการถือหุ้นของกลุ่มบริษัทฯ สามารถแสดงได้ในแผนผังโครงสร้างการถือหุ้น ดังนี้

  -----------------------------------------------------------------------
  []

  -----------------------------------------------------------------------

2.3 โครงสร้างส่วนแบ่งผลกำไรในบริษัทย่อย กิจการร่วมค้าและบริษัทร่วม และกำไรสุทธิ

เนื่องจากบริษัทฯ ประกอบธุรกิจด้านการลงทุนโดยการเข้าถือหุ้นและเข้าไปบริหารบริษัทต่างๆ
ที่ลงทุน ดังนั้นรายได้หลักของบริษัทฯ จึงมาจากส่วนแบ่งผลกำไร (ขาดทุน) ในบริษัทย่อย
กิจการร่วมค้าและบริษัทร่วมที่บริษัทฯ เข้าลงทุน

รายละเอียดของส่วนแบ่งผลกำไร (ขาดทุน) ในบริษัทย่อย
กิจการร่วมค้าและบริษัทร่วมในระยะเวลา 3 ปี ที่ผ่านมาเป็นดังนี้

[TABLE]